সৈয়দ আহমেদ কলেজ রেলওয়ে স্টেশন

সৈয়দ আহমেদ কলেজ রেলওয়ে স্টেশন বাংলাদেশের রাজশাহী বিভাগের বগুড়া জেলার একটি রেলওয়ে স্টেশন।

অবস্থান
সৈয়দ আহমেদ কলেজ রেলওয়ে স্টেশন বগুড়া জেলার সোনাতলা উপজেলার দিগদাইড় ইউনিয়নে অবস্থিত। এই স্টেশনটি সান্তাহার-কাউনিয়া লাইনের বগুড়া-বোনারপাড়া অংশে অবস্থিত।

ইতিহাস
ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে   ফুলছড়ি (তিস্তামুখ) পর্যন্ত   ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে । বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়। ১৯৭০ সালে প্রতিষ্ঠিত সৈয়দ আহমেদ কলেজের  শিক্ষার্থীদের যাতায়াতের সুবিধার জন্য সৈয়দ আহমেদ কলেজ রেলওয়ে স্টেশন তৈরি করা হয়।

পরিষেবা
সৈয়দ আহমেদ কলেজ রেলওয়ে স্টেশনে যাত্রাবিরতি করা ট্রেনগুলো হলো:
উত্তরবঙ্গ মেইল (বর্তমানে বন্ধ)
বগুড়া কমিউটার
পদ্মরাগ কমিউটার ও
কলেজ ট্রেন (লোকাল)

তথ্যসূত্র

বিষয়শ্রেণী:বগুড়া জেলার রেলওয়ে স্টেশন